
RAPORT

asupra propunerii legislative privind asigurarea învăţământului primar din mediul rural cu personal calificat

În urma examinării propunerii legislative privind asigurarea învăţământului primar din mediul rural cu personal calificat, în şedinţa din 30 octombrie 2001, Comisia a hotărât că aceasta nu poate fi acceptată şi propune Plenului respingerea pentru următoarele motive:

- există cadrul legal care reglementează sistemul de învăţământ: Legea învăţământului nr.84/1995, republicată şi Legea nr.128/1997 privind Statutul personalului didactic, iar operaţionalizarea unor măsuri trebuie construită pe această platformă juridică;
- propunerea produce presiuni financiare asupra bugetelor locale, efecte care nu au fost cuantificate printr-o notă de impact

- sistemul de burse este reglementat prin Legea învăţământului nr.84/1995, republicată.

În raport de obiectul şi conţinutul său, propunerea legislativă face parte din categoria legilor ordinare.

